CELEX: C2005/171/43
Language: el
Date: 2005-07-09 00:00:00
Title: Υπόθεση T-159/05: Προσφυγή της unipor-Ziegel Marketing GmbH κατά του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), η οποία ασκήθηκε στις 22 Απριλίου 2005

9.7.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 171/26
            
         Προσφυγή της unipor-Ziegel Marketing GmbH κατά του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), η οποία ασκήθηκε στις 22 Απριλίου 2005
   (Υπόθεση T-159/05)
   (2005/C 171/43)
   Γλώσσα στην οποία έχει συνταχθεί η προσφυγή: η γερμανική
   Η unipor-Ziegel Marketing GmbH, Μόναχο (Γερμανία), άσκησε προσφυγή στις 22 Απριλίου 2005 κατά του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) ενώπιον του Πρωτοδικείου των Ευρωπαϊκών Κοινοτήτων. Πληρεξούσιοι της προσφεύγουσας είναι οι δικηγόροι A. Beschorner και B. Glaser. Αντίδικος ενώπιον του τμήματος προσφυγών ήταν η Ewald Dörken AG, Herdecke (Γερμανία).
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του δεύτερου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (ΓΕΕΑ) της 18ης Φεβρουαρίου 2005, R 491/04-2-DELTA·
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         Λόγοι ακυρώσεως και κύρια επιχειρήματα
   
               Καταχωρημένο κοινοτικό σήμα, το οποίο αφορά η αίτηση ακυρώσεως:
            
            
               Το λεκτικό σήμα DELTA για προϊόντα των κλάσεων 6 και 19 (κοινοτικό σήμα αριθ. 683458).
            
         
               Δικαιούχος του κοινοτικού σήματος:
            
            
               Η Ewald Dörken AG
            
         
               Αιτούσα την ακύρωση του κοινοτικού σήματος:
            
            
               Η προσφεύγουσα
            
         
               Απόφαση του τμήματος ακυρώσεως:
            
            
               Απόρριψη της αιτήσεως ακυρώσεως
            
         
               Απόφαση του τμήματος προσφυγών
            
            
               Απόρριψη της προσφυγής
            
         
               Λόγοι ακυρώσεως:
            
            
               
                           —
                        
                        
                           Η προσβαλλόμενη απόφαση αντιβαίνει προς το άρθρο 7, παράγραφος 1, στοιχείο α', του κανονισμού (ΕΚ) 40/94 του Συμβουλίου, της 20ής Δεκεμβρίου 1993, για το κοινοτικό σήμα, καθόσον η καταχωρηθείσα ένδειξη δεν μπορεί να αποτελέσει σήμα
                        
                     
                           —
                        
                        
                           η προσβαλλόμενη απόφαση αντιβαίνει προς το άρθρο 7, παράγραφος 1, στοιχείο β', του κανονισμού (ΕΚ) 40/94, καθόσον η καταχωρηθείσα ένδειξη στερείται διακριτικού χαρακτήρα
                        
                     
                           —
                        
                        
                           η προσβαλλόμενη απόφαση αντιβαίνει προς το άρθρο 7, παράγραφος 1, στοιχείο γ', του κανονισμού (ΕΚ) 40/94, καθόσον η καταχωρηθείσα ένδειξη πρέπει να παραμείνει διαθέσιμη, η δε καταχώρισή της συνεπάγεται αθέμιτη μονοπώληση.